и ны́нѣ влд̑ко, да покры́етъ мя̀ рука̀ твоя̀, и да пріи́детъ на мя̀ ми́лость твоя̀, я́кѡ смяте́ся душа̀ моя̀, и болѣ́зненна є́сть во исхожде́ніи свое́мъ, ѿ ѻкая́ннагѡ моегѡ̀ и скве́рнагѡ тѣлесѐ сегѡ̀: да не когда̀ лука́вый сопоста́та совѣ́тъ сря́щетъ и препне́тъ ю̀ во тьмѣ̀, за невѣ́дѡмыя и вѣ́дѡмыя въ житіѝ се́мъ бы́вшыя мѝ грѣхѝ, млс̑тивъ бу́ди мѝ влд̑ко, и да не у́зритъ душа̀ моя̀ мра́чнагѡ взо́ра лука́выхъ де́монѡвъ: но да пріи́мутъ ю̀ а́гг҃ли твоѝ свѣ́тліи и пресвѣ́тліи